"Drogul elevului" este noul drog care pune în pericol viața tinerilor din București. Problema şi mai mare este că drogul este foarte uşor de procurat şi se vinde chiar şi ziua în amiaza mare pe străzile din centrul Bucureştiului. Reporterii Antena 3 CNN au făcut o investigație cu camera ascunsă.
Locuitorii din zonă au făcut nenumărate sesizări, însă nu s-au schimbat prea multe până acum. Oamenii legii patrulează constant şi, conform vecinilor, în fiecare seară maşinile de poliţie stau în apropierea casei unde sunt mai multe persoane care consumă droguri pentru a-i intimida pe eventualii clienţi. Măsurile nu dau însă și rezultate.
Pe lângă drogurile despre care se vorbeşte frecvent în spaţiul public de ani de zile, aici s-ar vinde şi etnobotanice. Vorbim despre unele dintre cele mai periculoase substanţe, care, din păcate, atrag foarte mulţi tineri datoriă preţului scăzut.
ALPHA-PHIP este o substanţă sintetică reglementată de legile din ţara noastră. Efectele consumului ei, în special pe termen lung, sunt majore susțin specialiștii.
De comportamentul violent al consumatorilor se plâng şi vecinii, care de frică nu mai ies cu copiii în parcurile din apropiere. Unul dintre bărbaţii care a ieşit din casa respectivă a încercat să gonească și echipa Antena 3 CNN.
Vecinii spun că vor continua să depună plângeri la poliţie până când consumatorii de droguri vor fi goniți din zonă.